**Līguma projekts**

**PIRKUMA LĪGUMS Nr. \_\_\_\_\_\_\_**

Liepājā, 2025. gada \_\_.\_\_\_\_\_\_\_\_\_\_

Liepājas valstspilsētas pašvaldības iestāde “Liepājas Komunālā pārvalde”, Uliha ielā 44, Liepāja, LV-3401, kuru pārstāv tās vadītājs Mārtiņš Jākobsons, kurš darbojas, pamatojoties uz nolikumu, (turpmāk – Pārdevējs ), un

\_\_\_\_\_\_\_\_\_\_\_\_\_, personas kods \_\_\_\_\_\_\_\_\_\_\_\_, dzīvesvieta \_\_\_\_\_\_\_\_\_\_\_\_\_\_ (turpmāk – Pircējs), no otras puses, kopā Puses un katra atsevišķi – Puse, pamatojoties uz kustamās mantas – Vieglās automašīnas OPEL VECTRA, valsts reģistrācijas numurs ES7662 izsoles rezultātiem, noslēdz šo līgumu (turpmāk – Līgums) par turpmāk minēto:

**1. Līguma priekšmets**

1.1. Pārdevējs pārdod, bet Pircējs pērk vieglo automašīnu OPEL VECTRA, valsts reģistrācijas numurs ES7662, šasijas Nr. W0L0ZCF6931069062, turpmāk – Automašīna.

1.2. Pārdevēja īpašuma tiesības apliecina Ceļu satiksmes drošības direkcijas (turpmāk – CSDD), Liepājas nodaļas izdotā transportlīdzekļa reģistrācijas apliecība Nr.\_\_\_\_\_\_\_\_.

1.3. Pircējam ir zināms Automašīnas tehniskais stāvoklis un viņam nav tiesības Līguma darbības laikā, kā arī pēc Līguma darbības laika izvirzīt jebkādas pretenzijas pret Pārdevēju, kas saistītas ar Automašīnas tehnisko stāvokli.

1.4. Risks par Automašīnas bojāšanos, bojāeju, zādzību pāriet no Pārdevēja uz Pircēju ar Līguma parakstīšanas dienu.

1.5. Noslēdzot Līgumu Pārdevējs apliecina, ka trešajām pusēm nav nekādu tiesību uz Līguma priekšmetu.

1.6. Pārdevēja pienākums ir nodot Automašīnu Pircējam saskaņā ar Līgumu, kā arī izsniegt visu nepieciešamo informāciju Automašīnas pārreģistrācijai uz Pircēja vārda.

**2. Pirkuma summa, norēķinu kārība un termiņi**

2.1. Pircējs par Automašīnas pirkumu samaksājis Pārdevējam Līgumā noteiktajā kārtībā un apmērā līdz Līguma noslēgšanas brīdim, ieskaitot maksājumu Pārdevēja norādītajā norēķinu kontā.

2.2. Automašīnas pirkuma summa ir EUR \_\_\_\_\_ (\_\_\_\_\_\_\_\_\_\_\_\_\_\_\_).

**3. Nodošana un īpašuma tiesību pāreja**

3.1. Pārdevējs Automašīnu nodod Pircējam tās atrašanās vietā Uliha ielā 44, Liepājā, pusēm parakstot nodošanas-pieņemšanas aktu.

3.2. Pirms ierašanās Automašīnas pieņemšanai, Pircējam ir jāpiesakās pie Pārdevēja pilnvarotās personas: Valerija Frolova, iepriekš piesakoties pa mob. tālr. 29272194, kuram ir tiesības parakstīt nodošanas-pieņemšanas aktu Pārdevēja vārdā.

3.3.Īpašuma tiesības uz automašīnu pāriet uz Pircēju pēc pilnīgas pirkuma maksas samaksas un nodošanas-pieņemšanas akta abpusējas parakstīšanas brīža.

3.4. Izdevumus par automašīnas pārreģistrāciju uz Pircēja vārda, kā arī Automašīnas transportēšanas izmaksas no tās atrašanās vietas sedz Pircējs.

3.5. Pircējam ir jāpārreģistrē un jāaiztransportē automašīna no tās atrašanās vietas Pārdevēja teritorijā 10 (desmit) dienu laikā pēc Līguma parakstīšanas.

3.6. Pircējs apliecina, ka automašīnai nav nepieciešama numuru salīdzināšana.

**4. Pušu atbildība**

4.1. Visus riskus par Automašīnas nejaušu bojāšanos vai tās bojāeju, kā arī risku par zaudējumiem, kurus Automašīna var radīt trešajām personām uzņemas Pircējs no brīža, kad parakstīts Līgums.

4.2. Par Līguma 3.5. punktā noteiktā Automašīnas pieņemšanas termiņa neievērošanu Pircējs maksā Pārdevējam līgumsodu 10 EUR (desmit eiro un 00 centi) apmērā par katru nokavējuma dienu, bet kopsummā ne vairāk kā 10% no Līguma 2.3. punktā noteiktās pirkuma maksas. Līgumsoda samaksa neatbrīvo Pircēju no līgumsaistību izpildes.

4.3. Ja Pircējs kavē Līguma 3.5. punktā noteikto Automašīnas pieņemšanu vairāk par 15 (piecpadsmit) dienām, Pārdevējam ir tiesības vienpusēji izbeigt līgumu. Šajā Līguma punktā noteiktā gadījumā netiek atmaksāta Automašīnas pirkuma summa.

4.4. Pārdevējs nodrošina Automašīnas nodošanu bez vilcināšanās. Ja Automašīnas nodošana aizkavējas Pārdevēja vainas dēļ, Pircējs ir atbrīvots no Līguma 4.1. punktā minētās atbildības par laika periodu, kuru Automašīna nav nodota Pircējam Pārdevēja vainas dēļ.

**5. Nepārvarama vara**

5.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība radusies pēc Līguma noslēgšanas un ko nevarēja iepriekš ne paredzēt, ne novērst. Pie nepārvaramas varas apstākļiem pieskaitāmi: stihiskas nelaimes, avārijas, kara darbība, streiki, iekšēji nemieri, blokādes, varas un pārvaldes institūciju rīcība, normatīvo aktu, kas būtiski aizkar vai ierobežo Pušu tiesības un uzņemtās saistības, pieņemšana un stāšanās spēkā.

5.2. Pusei, kas atsaucas uz nepārvaramas varas apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otrai Pusei, Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde. Nesavlaicīga paziņojuma gadījumā Puse netiek atbrīvota no Līguma saistību izpildes.

5.3. Nepārvaramas varas iestāšanās gadījumā Līguma termiņš tiek pārcelts atbilstoši šādu apstākļu darbības laikam vai arī puses vienas par Līguma izbeigšanu.

**6. Strīdu izšķiršana**

6.1. Visus strīdus un domstarpības par Līguma saistību izpildi Puses risina savstarpēju pārrunu ceļā.

6.2. Strīdus un domstarpības, kuras neizdodas atrisināt savstarpējo pārrunu ceļā 30 (trīsdesmit) dienu laikā, Puses risina Latvijas Republikas tiesā Civilprocesa likumā noteiktajā kārtībā, ievērojot Līguma noteikumus un Latvijas Republikā spēkā esošos normatīvos aktus.

**7. Noslēguma noteikumi**

7.1. Līgums stājas spēkā ar tā abpusējas parakstīšanas dienu un Līguma attiecības uzskatāmas par pabeigtām tikai pēc tam, kad Puses ir pilnībā izpildījušas savstarpējās saistības, kas izriet no Līguma.

7.2. Līgums ir sagatavots un parakstīts 2 (divos) eksemplāros uz 2 (divām) lapām, ar vienādu juridisku spēku, no kuriem katrai Pusei tiek izsniegts viens eksemplārs

**8. Pušu rekvizīti**